laion/Wikipedia-Exotic huggingface dataset:
The Cross of Changes

The Cross of Changes (בעברית: צְלָב הַשִּׁנּוּיִים) הוא אלבום האולפן השני של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-6 בדצמבר 1993 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית. בעקבות ההצלחה המסחרית העולמית של אלבום הבכורה של אניגמה, MCMXC a.D. (1990), קרצו החל לכתוב ולהקליט מוזיקה לאלבום חדש באולפני א.ר.ט., אולפן ההקלטות הביתי שלו באיביזה, ספרד. קרצו דגם מספר שירים מכמה אמנים ולהקות, כולל ואנגליס, U2, ג'נסיס ובלאק סבאת'. The Cross of Changes זכה להצלחה מסחרית. עם יציאתו, הוא הגיע למקום הראשון במצעד האלבומים הבריטי, והפך לאלבום השני ברציפות של אניגמה שעשה זאת בממלכה המאוחדת. כמו כן, הוא הגיע למקום התשיעי במצעד הבילבורד 200 בארצות הברית, שם הוא נמכר בלמעלה משני מיליון עותקים. ב-1994 יצאו מהאלבום ארבעה סינגלים: "Return to Innocence", "The Eyes of Truth", "Age of Loneliness (Carly's Song)" (נכתב במקור עבור הסרט "סליבר" משנת 1993) ו-"Out from the Deep". מהדורה מוגבלת מיוחדת של האלבום יצאה לאור ב-21 בנובמבר 1994 על תקליטור מצופה זהב 24 קרט, הכולל שלושה רמיקסים נוספים. כל השירים נכתבו והולחנו על ידי קורלי אם. סי. (מיכאל קרצו).  אלא אם כן צוין אחרת, המידע מותאם מהערות האלבום. אנדראס הארד ("אנג'ל אקס") – שירה נוספת סנדרה – שירה נוספת מיכאל קרצו ("קורלי אם. סי.") – שירה נוספת, כלי נגינה, תכנות, הפקה, הנדסה לואיזה סטנלי – שירה נוספת ינס גאד – גיטרות פיטר קורנליוס – גיטרות מידע על האלבום The Cross of Changes באתר MusicBrainz מידע על האלבום The Cross of Changes באתר AllMusic האלבום The Cross of Changes באתר Discogs האלבום The Cross of Changes באתר ספוטיפיי Enigma – The Cross Of Changes Enigma - The Cross of Changes (album review ) | Sputnikmusic, www.sputnikmusic.com Enigma – I Love You... I'll Kill You, נבדק ב-2024-03-24 ENIGMA, Official Charts, ‏1990-12-15 (באנגלית) Enigma Chart History | Billboard, web.archive.org, ‏2020-01-29 Gold & Platinum, RIAA (באנגלית אמריקאית) Sliver, 1993-05-21, נבדק ב-2024-03-24 "Austrian album certifications – Enigma – Cross Of Changes" Ryan, Gavin (2011). Australia's Music Charts 1988–2010. Mt. Martha, VIC, Australia: Moonlight Publishing. "American album certifications – Enigma – Cross of Changes" "Gold-/Platin-Datenbank (Enigma; 'The Cross of Changes')" "Dutch album certifications – Enigma – The Cross of Changes" "British album certifications – Enigma – The Cross of Changes" "IFPI Norsk platebransje Trofeer 1993–2011" Salaverrie, Fernando (September 2005). Sólo éxitos: año a año, 1959–2002 (PDF) (in Spanish) (1st ed.). Madrid: Fundación Autor/SGAE. p. 937. ISBN 84-8048-639-2. Retrieved 16 September 2019. "French album certifications – Enigma – The Cross of Changes" "Canadian album certifications – Enigma – The Cross of Chances" "Guld- och Platinacertifikat − År 1987−1998" "The Official Swiss Charts and Music Community: Awards ('The Cross of Changes')" "IFPI Platinum Europe Awards – 1996" "Enigma – Discography, biography, music, MP3s, members, pictures & videos"
מרסל לאטס

מרסל מואיז אלפרד לאטס (בצרפתית: Marcel Moïse Alfred Lattès; ‏11 בדצמבר 1886 – 12 בדצמבר 1943) היה מלחין ופסנתרן יהודי-צרפתי. הוא נרצח בידי הנאצים במחנה הריכוז אושוויץ. לאטס היה תלמידם של לואי דיאמר ושארל-מארי וידור בקונסרבטואר של פריז ואף זכה בפרס הפסנתר של הקונסרבטואר ב-1906. בין השנים 1908 ו-1935 הוא הלחין מספר יצירות ליריות, בעיקר אופרטות. היצירה המפורסמת ביותר שלו היא "הבנקאי ארסן לופן" (Arsène Lupin banquier), אותה יצר ב-1930 עם ז'אן גאבן על בסיס עבודתו של דודו של האחרון, מוריס לבלאן. לאטס הלחין מוזיקה לכשלושים סרטים, בעיקר צרפתיים, מ-1929 עד 1941, רובם סרטים מוזיקליים, כולל שלושה בהם השתתף הזמר קרלוס גרדל וצולמו בספרדית. בין הבמאים עבורם הלחין לאטס נמנים אבל גאנס ("לוקרציה בורג'ה", 1935), מוריס טורניר ("עם חיוך", 1936), כריסטיאן-ז'אק ("בוונציה, לילה אחד", 1937) ומרסל ל'הרבייר (ב"Entente cordiale", ‏1939). בדצמבר 1941, לאחר כיבוש צרפת בידי גרמניה הנאצית, נעצר לאטס היהודי ונכלא למשך מספר חודשים במחנה הריכוז קומפיין ולאחר מכן במחנה הריכוז דראנסי. שוחרר הודות להתערבותו של השחקן והמחזאי סשה גיטרי, ואף נהנה מפטור זמני מענידת הטלאי הצהוב ממאי עד ספטמבר 1943 וקיבל אישור להלחין לקולנוע ולתיאטרון בניגוד ל"חוק מעמד היהודים השני" (צר'). הוא נעצר שוב ב-4 באוקטובר 1943, ובסופו של דבר הועלה על רכבת מספר 64 ב-7 בדצמבר 1943 לאושוויץ, שם נרצח ב-12 בדצמבר 1943, ככל הנראה הוזרק בגז מיד עם הגעתו. מרסל לאטס, במסד הנתונים הקולנועיים IMDb (באנגלית) מרסל לאטס, באתר AllMovie (באנגלית) מרסל לאטס, במסד הנתונים הקולנועיים KinoPoisk (ברוסית) מרסל לאטס, באתר MusicBrainz (באנגלית) מרסל לאטס, באתר Discogs (באנגלית)
Act II: Date @ 8

"Act II: Date @ 8" הוא שיר של הזמר האמריקאי 4Batz, שיצא באופן עצמאי ב-15 בדצמבר 2023. נכתב על ידי 4Batz והופק על ידי Untitled Beatz, הוא הגיע למקום השביעי במצעד בילבורד הוט 100, למקום השביעי במצעד שירי ה-R&B, ולבמקום השלישי במצעד מצעד שירי ה-R&B/היפ-הופ. ב-4 במרץ 2024, הראפר הקנדי דרייק הכריז על רמיקס של השיר לצד 4Batz. למחרת, הזמר האמריקאי רובין ת'יק ביצע קאבר לשיר. ב-8 במרץ, דרייק ביצע רמיקס של השיר עם 4Batz דרך OVO סאונד. מילות השיר "Act II: Date @ 8" באתר Genius סרטון השיר "Act II: Date @ 8" באתר יוטיוב "Who produced act ii: date @ 8 by 4batz". Genius. נבדק ב-6 במרץ 2024. {{cite web}}: (עזרה) Berry, Peter (19 בינואר 2024). "What You Need to Know About 4batz, 2024's First Breakout Act". Complex. נבדק ב-4 במרץ 2024. {{cite web}}: (עזרה) Cummings-Grady, Mackenzie (5 במרץ 2024). "Drake Gives 4batz a Cosign With Upcoming Remix of 'Act II Date @ 8'". נבדק ב-6 במרץ 2024. {{cite web}}: (עזרה) Trapp, Malcolm (5 במרץ 2024). "Drake Teases A Remix Of 4batz's Viral Track "Act II: Date @ 8"". Rap-Up. נבדק ב-6 במרץ 2024. {{cite web}}: (עזרה) Mendez, Marisa (5 במרץ 2024). "4Batz Celeb Fan Club Adds Another Member with Robin Thicke 'Act II' Cover". HipHopDX. נבדק ב-6 במרץ 2024. {{cite web}}: (עזרה) Alexandria, Lavender (6 במרץ 2024). "Robin Thicke Cosigns 4batz With A Cover Of "Act ii: date @ 8"". HotNewHipHop. נבדק ב-6 במרץ 2024. {{cite web}}: (עזרה) Espinoza, Joshua (8 במרץ 2024). "Drake Hops on 4batz's "Act II: Date @ 8" Remix". Complex. נבדק ב-8 במרץ 2024. {{cite web}}: (עזרה) Gonzalez, Alex (8 במרץ 2024). "4Batz And Drake Ball Out For Their Ladies On Their Charming New 'Act II: Date @ 8 Remix'". Uproxx. נבדק ב-8 במרץ 2024. {{cite web}}: (עזרה) Katie Atkinson,Eric Renner Brown,Hannah Dailey,Stephen Daw,Angel Diaz,James Dinh,Frank DiGiacomo,Thom Duffy,Griselda Flores,Josh Glicksman,Paul Grein,Lyndsey Havens,Rylee Johnston,Elias Leight,Meghan Mahar,Taylor Mims,Gail Mitchell,Jessica Nicholson,Danielle Pascual,Isabela Raygoza,Dan Rys,Michael Saponara,Damien Scott,Andrew Unterberger,Christine Werthman, Katie Atkinson, Eric Renner Brown, Hannah Dailey, Stephen Daw, Angel Diaz, James Dinh, Frank DiGiacomo, Thom Duffy, Griselda Flores, Josh Glicksman, Paul Grein, Lyndsey Havens, Rylee Johnston, Elias Leight, Meghan Mahar, Taylor Mims, Gail Mitchell, Jessica Nicholson, Danielle Pascual, Isabela Raygoza, Dan Rys, Michael Saponara, Damien Scott, Andrew Unterberger, Christine Werthman, The 50 Best Songs of 2024 (So Far): Staff List, Billboard, ‏2024-06-18 (באנגלית אמריקאית) devops, Radio Songs, Billboard, ‏11 במאי 2024 (באנגלית אמריקאית)
חנה שקולניקוב

חנה שקולניקוב היא פרופסור אמריטה בחוג לאומנות התיאטרון באוניברסיטת תל אביב. חנה שקולניקוב נולדה בירושלים, בת לסוניה ופליקס ברגמן (שהיה פרופסור לפרמקולוגיה באוניברסיטה העברית). היא בוגרת האוניברסיטה העברית בחוגים לפילוסופיה ואנגלית, ובעלת דוקטורט בספרות אנגלית מהאוניברסיטה העברית. הייתה חברת סגל באוניברסיטה העברית ואחר כך מרצה, פרופסור-חבר ופרופסור באוניברסיטת תל אביב. היא חברה בקלייר הול(אנ') באוניברסיטת קיימברידג'. מחקריה של שקולניקוב עוסקים בדרמה אליזבתנית, ובפרט שייקספיר ובן ג'ונסון, ובדרמה אנגלית של המאה העשרים (במיוחד הרולד פינטר וטום סטופארד). בין השאר פיתחה בכתביה גישה מגדרית לחקר התיאטרון. עסקה באינטרטקסטואליות[דרושה הבהרה] ובקשר בין דיסיפלינות התיאטרון והאמנות החזותית. אצרה תערוכה של איורי מארק שאגאל למחזה הסערה של ויליאם שייקספיר, שהוצגה בגלריית אוניברסיטת תל אביב ובלונדון. תרגמה יחד עם שמואל שקולניקוב את מחזה הפיות של אדם דה לה האל מפיקארדית לעברית. .Experiments in Stage Satire: An Analysis of Ben Jonson’s Every Man Out of His Humour, Cynthia’s Revels and Poetaster (Frankfurt a/M, Peter Lang, 1987). Woman’s Theatrical Space (Cambridge, Cambridge University Press, 1994). Adam de la Halle: Le Jeu de la feuillée, Hebrew verse translation from Picard French (with Samuel Scolnicov), Introduction, dramatic editing and notes (Jerusalem, Carmel, 1999). The Experimental Theater of Harold Pinter (Newark, University of Delaware Press, 2012). הייתה נשואה לשמואל שקולניקוב שהיה פרופסור לפילוסופיה באוניברסיטה העברית, עד מותו בשנת 2014. היא אם לשלושה, בהם ענת שקולניקוב, פרופסור למשפטים. פרופ' חנה שקולניקוב | הפקולטה לאמנויות ע"ש יולנדה ודוד כץ, באתר arts.tau.ac.il alllibris Curator talk: A Farewell to Art with Hanna Scolnicov – online talk via Zoom | The Arc Winchester – arts, reading and community, www.arcwinchester.org.uk (באנגלית) מחזה הפיות / דה לה האל, אדם / שקולניקוב, חנה; שקולניקוב, שמואל [תר` / שקולניקוב, חנה [ער`] - הגלריה לספרות - ספרים משומשים, נדירים ועתיקים], באתר bookgallery.co.il Anat Scolnicov, iias.huji.ac.il
קלגנפורט

קלגנפורט (בגרמנית: Klagenfurt am Wörthersee, בסלובנית: Celovec, באיטלקית: Clanforte) היא עיר הבירה של המדינה הפדרלית האוסטרית קרינתיה. העיר ממוקמת בדרום-מזרח קרינתיה, על גדות נהר גלאן. העיר הוקמה במאה ה-12 ואוכלוסייתה מונה 97,827 תושבים (נכון ל-2015). כ-10% (כ-1,700) מבני מגזר הסלובנים-קרינטיים גר בעיר. העיר היא מקום תיירות פופולרי, יש בה הרים מצפון לדרום, פארקים רבים ו-23 טירות. בקיץ מתקיים בעיר הפסטיבל "Altstadtzauber" (קסם העיר העתיקה), הטריאתלון איש הברזל, סבב מאליפות העולם בכדורעף חופים ומצעד "פרס אינגבורג בכמן", אחת ההוקרות הגדולות לספרות הגרמנית. מראה מיוחד נוסף בעיר הוא "הכיכר הישנה" (Alter Platz). מקומות מיוחדים נוספים הם אגם ורטרזה, המעיין האלפיני החם ביותר, ומזרקת לינדוורם. בעיר נמצאת אוניברסיטת קלגנפורט, נמל תעופה וגימנסיה סלובנית וכן פארק המיניאטורות מינימונדוס. במרחק מה מהעיר ממוקמת טירת הוכאוסטרוויץ, טירה מבוצרת בראש גבעה שאליה אפשר להגיע רק דרך שביל מעוקל העובר שערים אחדים. קלגנפורט היא המרכז הכלכלי של קרינתיה, עם 20% מהחברות התעשייתיות. בחודש מאי 2001 היו 63,618 עובדים מ-6,184 חברות. 33 מהחברות הללו העסיקו יותר מ -200 עובדים. המגזרים הכלכליים השכיחים הם תעשייה קלה, אלקטרוניקה ותיירות. בעיר מוזיאונים רבים, ביניהם ניתן למנות את הבאים: מינימונדוס - עיר מיניאטורית בה דגמים של מבנים מפורסמים בעולם. מוזיאון קרינתיה לאמנות מודרנית (MMKK) - מכיל תערוכות מתחלפות ותצוגות קבועות. אבוארמוזיאון - מוזיאון מוזיקלי המוקדש לכלי מקלדת ומכיל כ-1,700 פריטים עתיקים וחדשים. גן הזוחלים (Reptilienzoo Happ) - גן חיות קטן המוקדש כולו לעולם הזוחלים ופרוקי רגליים. מכיל כ-1000 בעלי חיים בתצוגות פנים וחוץ, וכן מתקני שעשועים ופארק דינוזאורים קטן. מוזיאון הקולנוע קלגנפורט - מכיל תצוגות קבועות ומתחלפות העוסקות בבתי קולנוע וסרטים. קלגנפורט היא עיר תאומה של הערים: גרמניה דכאו, בוואריה, גרמניה גרמניה דסאו, סקסוניה-אנהלט, גרמניה גרמניה ויסבאדן, הסן, גרמניה אוקראינה צ'רנוביץ, אוקראינה טג'יקיסטן דושנבה, טג'יקיסטן דנמרק גלאדסאקסה, דנמרק איטליה גוריציה, איטליה קנדה לאוואל, קנדה הרפובליקה העממית של סין נאן-נינג, הרפובליקה העממית של סין ישראל נוף הגליל, ישראל סלובניה נובה גוריצה, סלובניה פולין ז'שוב, פולין רומניה סיביו, רומניה ספרד טרגונה, ספרד הולנד פנלו, הולנד (עד 2018) הונגריה זאלאגרסג, הונגריה מדיה וקבצים בנושא קלגנפורט בוויקישיתוף אתר האינטרנט הרשמי של קלגנפורט קלגנפורט, ברשת החברתית פייסבוק קלגנפורט, ברשת החברתית אקס (טוויטר) קלגנפורט, ברשת החברתית אינסטגרם קלגנפורט, סרטונים בערוץ היוטיוב קלגנפורט, באתר אנציקלופדיה בריטניקה (באנגלית) אתר מוזיאון מינימונדוס אתר מוזיאון קרינתיה לאמנות מודרנית אתר אבוארדמוזיאון אתר מוזיאון הקולנוע ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
תוכנית גיבוי (סרט)

תוכנית גיבוי (באנגלית: The Back-up Plan) הוא סרט קומדיה אמריקאי משנת 2010 בבימויו של אלן פול, עם ג'ניפר לופז ואלכס או'לאפלין בתפקידים הראשיים. העלילה היא על אישה רווקה השואפת להיות אמא, מקבלת תרומת זרע ומתאהבת אחר כך בגרוש צעיר שמוכן להיות אב לילדיה. הסרט הצליח מבחינה מסחרית למרות הביקורות הפושרות. זואי (ג'ניפר לופז) היא רווקה כבת 30 בעלת חנות לחיות מחמד במנהטן. היא שואפת להיות אמא כמו חברתה מונה (מיכאלה ווטקינס) אך מתקשה ביחסיה עם גברים. היא מבקשת מהעובד שלה קליב (אריק כריסטיאן אולסן) אם יוכל לתרום לה זרע וכשהוא מסרב היא פונה לגניקולוג שלה לקבל תרומת זרע מתורם אנונימי. היא התייתמה מאימה בגיל שמונה וגדלה אצל סבתה ננה (לינדה לאבין) שנמצאת כעת בבית אבות עם בן זוגה ארתור (טום בוסלי). לאחר תהליך ההזרעה היא עוצרת מונית בגשם שוטף אך לאותה מונית נכנס גבר צעיר והם מתחילים לריב מי סימן למונית ראשון ולבסוף יוצאים ממנה. כעבור זמן קצר היא מבקרת עם מונה בשוק האיכרים שם מוכר אותו גבר את הגבינות שהוא מייצר בחוותו. הוא מציג את עצמו בשם סטן (אלכס או'לאפלין) ומתחיל לחזר אחריה. סטן הוא גרוש ובעל חוות עזים היא מסרבת לחיזוריו אך לבסוף נענית לו, מבקרת אותו בחוותו והם שוכבים ביחד. היא מבקרת בקבוצת תמיכה של אימהות חד הוריות בהנחייתה של קארול (מליסה מקארתי). היא מגלה שהיא בהריון ומודיעה זאת לסטן הנדהם. בגלל תגובתו הם נפרדים אך נפגשים שוב. בבדיקת אולטראסאונד מתגלה שיש לה תאומים ברחמה. היא לוקחת אותו לקבוצת האימהות ושם הם צופים בלורה (מליברת' מונרו) שיולדת בתוך מים בעזרת נשות הקבוצה. סטן מתחיל בהכנות לקראת הלידה. במגרש המשחקים הוא נפגש באבא (אנתוני אנדרסון) שמסביר לו מה זה להיות אבא. לאחר ויכוח נפרדים זואי וסטן. זואי נוכחת בחתונתם של ננה וארתור בבית האבות אך באמצע החגיגה יורדים לה המים. היא מוזעקת לבית החולים ובדרך היא עוצרת ליד הדוכן של סטן והוא מצטרף אליה ללידה. נולדות לה שתי תאומות וסטן מטפל בהן תוך שהוא מבחין בזואי מקיאה - היא כעת בהריון ממנו. אתר האינטרנט הרשמי של תוכנית גיבוי "תוכנית גיבוי", במסד הנתונים הקולנועיים IMDb (באנגלית) "תוכנית גיבוי", באתר נטפליקס "תוכנית גיבוי", באתר AllMovie (באנגלית) "תוכנית גיבוי", באתר Rotten Tomatoes (באנגלית) "תוכנית גיבוי", באתר Box Office Mojo (באנגלית) "תוכנית גיבוי", באתר Metacritic (באנגלית) "תוכנית גיבוי", באתר אידיבי "תוכנית גיבוי", באתר Hulu סרטים (באנגלית) "תוכנית גיבוי", במסד הנתונים הקולנועיים KinoPoisk (ברוסית) קדימון לתוכנית גיבוי, באתר יוטיוב מאחורי הקלעים של תוכנית גיבוי, באתר יוטיוב ביקורת על תוכנית גיבוי, באתר הארץ
גשר בריטניה

גשר בריטניה (באנגלית: Britannia Bridge; בוולשית: Pont Britannia) הוא גשר קשתות דו-מפלסי המחבר את ויילס והאי הבריטי עם האי אנגלסי מעל למצר מנאי. בהקמתו שימש גשר בריטניה את מסילת הרכבת להוליהד, בעוד גשר מנאי מצפון שימש לכלי רכב. כיום, ומאז השלמת עבודות שיפוץ נרחבות ב-1971, משרת הגשר את כביש צפון ויילס המהיר ה-A55 במפלסו העליון (בעצמו חלק מהציר הבין לאומי ציר E22) ואת קו הרכבת של צפון ויילס במפלסו התחתון. ב-30 בינואר 1826 נחנך גשר מנאי שתוכנן על ידי תומאס טלפורד לטובת הקמת כביש ה-A5 החדש אשר חיבר את לונדון להוליהד ומשם גם לדבלין. הכביש החדש חצה את צפון ויילס והתבסס על הצורך שנוצר כתוצאה מחוק האיחוד של 1800 והייתרון בנתיב תחבורה יבשתית בין היבשת לבין נמל הוליהד (Holyhead) שהיה נמל הקשר לתחבורה הימית לאירלנד. כחלק מהקמת התשתית היבשתית הוחלט גם לפתח נתיב רכבת שיחבר את הוליהד לרשת הרכבות הלאומית, תחילה תוכנן לשלב את מסילת הרכבת בגשר מנאי, אך לבסוף הוחלט לבנות גשר רכבת כ-1.6 קילומטרים דרומית לגשר מנאי. רוברט סטיבנסון נבחר לתכנן את גשר בריטניה והעבודות עליו החלו ב-1846, הוא עוצב כגשר "צינור" מפלדה הנתמך על ידי שלושה מגדלי אבן. ב-5 במרץ 1850 בניית הגשר הושלמה והושק ונכנס לשימוש באופן רשמי. במרץ 1966 קיבל הגשר רישום מבנה מדרגה II כהקרה על הערך ההיסטורי והאדריכלי שלו, במאי 1970 שרפה שפרצה בגשר גרמה נזק רב לחלק מצינור הפלדה שהכיל את מסילת הברזל. כתוצאה מהשריפה והצורך בשיקום נרחב, הוחלט להקים את הגשר בתצורת שני מפלסים ולהוסיף כך גם כביש לשימוש כלי רכב, לשם כך הוא תוכנן מחדש כגשר קשתות המשלב את עמודי האבן המקוריים. ב-1972 נפתח המפלס התחתון של הגשר החדש לשימוש מסילת הרכבת, בשנים שלאחר מכן עבודת הפיתוח המשיכה להרחבת מפלס הרכבת כמו גם להקמת מפלס הכביש העליון, ב-1980 הושלמו העבודות על הגשר עם חיבורו לכביש ה-A55 (כביש צפון ויילס המהיר). איור גשר בריטניה ומאוחריו גשר מנאי, סביב 1850 גשר הרכבת המקורי לפני 1971 גשר הרכבת עם פסלי האריות בפתחו גשר בריטניה וכביש ה-A55, מבט מהאוויר מדיה וקבצים בנושא גשר בריטניה בוויקישיתוף גשר בריטניה, באתר אנציקלופדיה בריטניקה (באנגלית)
כונס

האם התכוונתם ל... כונס אוויר – מרכיב מבני בכלי טיס, האוסף ומנתב זרימת אוויר לרכיב מסוים. בדרך כלל המונח מתייחס לכונס אוויר של מנועי סילון כונס נכסים – אדם העוסק בכינוס נכסים, כלומר תפיסת נכס ושליטה בו, כך שניתן יהיה להיפרע ממנו כונס הנכסים הרשמי – נושא משרה במשרד המשפטים המשמש מפרק זמני בהליכי פירוק חברה ונאמן זמני בהליכי פשיטת רגל של יחידים כון כנס
קולייר

קולייר (Collier) הוא שם משפחה אנגלי שמקורו במילה coal (פחם). האם התכוונתם ל... אישים: ג'ורג' רלף קולייר – קצין בצי המלכותי הבריטי ג'ון קולייר – אמן בריטי ג'ייקוב קולייר – מוזיקאי אנגלי ג'ף קולייר – כירורג ופוליטיקאי אמריקאי הנרי קולייר – פוליטיקאי אמריקאי וינסנט קולייר – אמן אמריקאי מריאן קולייר – ציירת בריטית אחר: גביע קולייר – פרס תעופה שנתי קולר
קרל רינק

קרל רינק (בגרמנית: Karl Rink) היה קצין בזרוע האס-אס הנאצית אשר כיהן כמפקד גטו קובנה למרות תפקידו הגבוה במשטר הנאצי, רינק היה מעורב בסדרת פעולות סמויות שתרמו להצלת עשרות יהודים מהשמדה. רינק נולד בגרמניה בשנות ה-20 של המאה ה-20, למשפחה פרוטסטנטית. מנעוריו הראה עניין רב בצבא ובמדיניות, ובסופו של דבר הצטרף למפלגה הנאצית ולאחר מכן לאס-אס. במהלך שירותו, רינק התמנה למספר תפקידים בכירים, אך מה שבלט ביותר היה תפקידו כקצין אחראי על בתי מלאכה בגטאות, שם פגש והכיר יהודים רבים. בניגוד לרוב חבריו לאס-אס, רינק החל להציג ספקות מוסריות לגבי התוכנית הנאצית להשמדת היהודים. בעקבות אהבה גדולה שהתפתחה בינו לבין אישה יהודייה, הוא החל לפעול בחשאי כדי להציל יהודים, והשתמש במעמדו הגבוה כדי להוציאם מגטאות ולספק להם מקלט זמני או דרכי בריחה. רינק ניצל את יכולתו לגשת למידע סווג ואת האמון שנתנו לו מפקדיו כדי לזייף מסמכים, לשחרר עצורים יהודים בטענות שקריות ולהעביר מזון ותרופות ליהודים שהתחבאו. כמו כן, הוא השתמש ברשת קשרים רחבה של עוזרים ושותפים, לעיתים קרובות מתוך סיכון רב לחייו ולקריירה שלו. לאחר המלחמה, קרל רינק נתקל בבעיות רבות בניסיונותיו לשוב ולחיות חיים רגילים. הוא נאלץ להתמודד עם האשמות של רצח ועם התעלמות מצד החברה בגרמניה הפוסט-נאצית, שלא הכירה או לא רצתה להכיר בפעולותיו להצלת יהודים. למרות המאמצים של ניצולים ושל משפחתו לנקות את שמו, רינק לא זכה להכרה רחבה בזמן חייו. היסטוריה ומחקר מאוחר יותר החלו לחשוף ולתעד את סיפורו של רינק, הודות לעדויות של ניצולים ומסמכים שנמצאו בארכיונים. הסיפורים על פעולותיו במהלך המלחמה חשפו דילמות מוסריות עמוקות והראו כיצד אפשר למצוא אנושיות גם בתוך האופל הכי עמוק. קרל רינק נפטר בשנות ה-70 של המאה ה-20, מבלי לקבל הכרה רשמית על פעולותיו במהלך המלחמה. נעמה לנסקי, קצין אס-אס וג'נטלמן, באתר הארץ, 11 ביולי 2007
מאט גריבל

מתיו אוון "מאט" גריבל (באנגלית: Matthew Owen "Matt" Gribble; ‏28 במרץ 1962 – 21 במרץ 2004) היה שחיין אמריקאי, אלוף עולם (גואיאקיל 1982) ושיאן עולם (1983–1984) במשחה ל-100 מטר פרפר ושותף לשיא עולם במשחה שליחים 4x100 מטר מעורב. גריבל נולד וגדל ביוסטון, טקסס. הוא למד באוניברסיטת מיאמי (1984–1980) והתאמן בהדרכתו של ביל דיאז (אנ'). גריבל נכלל במשלחת האמריקאית לאולימפיאדת מוסקבה אבל בשל החרם שהטילה מדינתו על המשחקים האולימפיים הוא לא זכה להשתתף בהם. באליפות העולם שנערכה בגואיאקיל, אקוודור באוגוט 1982 זכה בשתי מדליות זהב במשחה ל-100 מטר פרפר בשיא אליפות חדש של 53.88 שניות (7 מאיות השנייה איטי משיא העולם), לפני מיכאל גרוס מגרמניה המערבית (54.26 שניות) ובנט בארון משוודיה (54.47 שניות) ובמשחה שליחים 4x100 מטר מעורב ביחש עם ריק קארי, סטיב לנדקוויסט וראודי גיינס בשיא עולם חדש של 3:40.84 דקות, לפני ברית המועצות (3:42.86 דקות) וגרמניה המערבית (3:44.78 דקות). בתחרות שנערכה בכלוביס, קליפורניה ב-6 באוגוסט 1983 קבע במשחה ל-100 מטר פרפר שיא עולם חדש של 53.44 שניות, שיפורלשיא בן השנתיים של בן ארצו וויליאם פאולוס (53.81 שניות). שיא זה החזיק מעמד כשנה ונשבר על ידי בן ארצו פאבלו מוראלס (53.38 שניות). שבועיים לאחר מכן, במשחקים הפאן אמריקאיים שנערכו בקראקס, ונצואלה הוא זכה ב-3 מדליות זהב, במשחה ל-100 מטר פרפר בשיא משחקים חדש של 54.25 שניות ובמשחי השליחים 4x100 מטר חופשי (3:21.41 דקות) ו-4x100 מטר מעורב בישח עם ריק קארי, סטיב לנדקוויסט וראודי גיינס בשיא עולם חדש של 3:40.42 דקות. במרץ 1984 הוא נפצע בגבו. במבחנים האמריקאים לאולימפיאדת לוס אנג'לס הוא זכה במדליית כסף במשחה ל-100 מטר פרפר ונכלל במשלחת האמריקאית. במשחקים עצמם הוא סיים במקום 11 בשלב המוקדמות במשחה ל-100 מטר פרפר בתוצאה של 55.39 שניות ופרש מהמשך התחרות. לאחר שפרש משחייה תחרותית עבד כרואה חשבון. ב-21 במרץ 2004 הוא נהרג בתאונת דרכים. התפתחות שיא העולם במשחה ל-100 מטר פרפר מאט גריבל, באתר olympedia.org
רשאף

רשאף (בערבית: رشاف, בהגייה מקומית: רְשֵׁאף) הוא כפר בנפת בינת ג'בייל שבמחוז אַ-נַּבַּטִיַּה בדרום לבנון, 16 קילומטרים מגבול ישראל–לבנון. הכפר ממוקם 106 ק"מ מביירות, על גבעה בגובה 750 מטר מעל פני הים ומשתרע על שטח של 608 דונם. שוכן לצד הכפרים א-טירי וחדאת'א. לפי אדוארד הנרי פאלמר, פירוש השם הוא "בִּיצה". בשנת 1596 הופיע היישוב ברישומי המס העות'מאניים ככפר בשם א-רסאף, בתת-המחוז (נאחיה) תבנין שבמחוז (ליוואא) צפת, עם אוכלוסייה של 51 משפחות, כולם מוסלמים. תושבי הכפר שילמו מס קבוע של 25% על מוצרים חקלאיים, כגון חיטה, שעורה, עצי פרי, עיזים וכוורות, בנוסף ל"הכנסות מזדמנות"; סך של 2,720 אקצ'ה. בשנת 1881 מפת הקרן לחקר ארץ ישראל תיארה את הכפר כ"כפר אבן, המכיל כ-100 מתואלים, ממוקם על ראש גבעה, עם מעט ענבים, תאנים וזיתים, ועיבוד חקלאי; יש מעיין ליד הכפר ובורות מים בתוכו; וגם בריכה להשקיית בקר." בעקבות מלחמת לבנון הראשונה ב-1982 הפך הכפר לחלק מרצועת הביטחון. ב-29 בספטמבר 1992, לאחר 5 ימי עימותים בין חזבאללה לצבא דרום לבנון, תקף חזבאללה עמדה של צד"ל בכפר באמצעות רקטות קטיושות. בקרב שהתחולל לאחר מכן נהרגו 2 אנשי צד"ל ו-4 אנשי חזבאללה. האוכלוסייה הרשומה בכפר מוערכת בכ-3,200 איש. במהלך החורף מספר התושבים הוא כ-300, מספר העולה ל-1,500 בקיץ. מספר התושבים הנמוך נובע מכך שהכפר היה נתון לכיבוש ישראלי, והדבר אילץ את רוב התושבים להגר לפרברים הדרומיים של ביירות, ולצור, עייתית, א-רמאדיה, סרפנד ובאזוריה. למרות הנסיגה הישראלית בשנת 2000, המהגרים לא חזרו לכפרם. עם זאת, התבצעו בכפר כמה פעילויות בנייה מחודשות, שבהן נבנו 200 בתים נוספים. ישנם 250 בתים בכפר המחולקים על פני 12 רבעים: א-ד'יעה – א-סאחה, אל-ביאד', ח'לת אל-מע'ארה, סחלת א-זייתון, א-רווייס, א-דַּבְּש א-שרקי, א-דַּבְּש אל-ע'רבי, אל-עאסי, אל-מעבּור, עין ג'דיידה, א-סוואנה ואל-עקבה. מספר בעלי זכות הבחירה במאי 2004 עמד על 1,690 (832 גברים ו-858 נשים) לעומת 1,505 בעלי זכות בחירה בשנת 2000, שהתחלקו בעיקר בין 24 משפחות. בכפר יש מועצת עירייה המורכבת מ-12 חברים. היא נוסדה לאחרונה, בהתבסס על החלטת שר הפנים והעיריות מס. 8 מיום 13 בינואר 2004. ברשאף יש שני ראשי ערים, האחד מתגורר בכפר והשני מתגורר בפרבר הדרומי של ביירות. ההכנסות שקיבלה העירייה ממועצת העירייה העצמאית ב-2002 עמדו על 115 מיליון לירות לבנוניות. בכפר יש בית ספר יסודי אחד עם 26 תלמידים רשומים נכון לאוקטובר 2004 – 9 בגן ו-17 במחזור יסודי. בבית הספר 5 מורים. מספר התלמידים הכולל ברשאף הוא כ-50, רובם רשומים בבתי ספר בכפרא ובינת ג'בייל. השטח המעובד מהווה רק 5.6% מסך הקרקע, בעוד השטח המעובד מגיע ל-37% מסך השטח. הגידולים העיקריים הם זיתים, דגנים וטבק. הרג'י הלבנוני לטבק וטמבק קונה את כל ייצור הטבק של 22 החקלאים בכפר. נמכרים בכפר נפט, דגנים וסחורות חקלאיות אחרות (עגבניות, מלונים וכו'). יתרה מזו, ייצור הדבש מוערך ב-500 ק"ג, שנמכרים בכפר ב-20,000–30,000 לירות לבנוניות לק"ג. מדיה וקבצים בנושא רשאף בוויקישיתוף Palmer 1881, p. 97 Hütteroth and Abdulfattah, 1977, p. 180 Note that Rhode, 1979, p. 6 writes that the register that Hütteroth and Abdulfattah studied was not from 1595/6, but from 1548/9 Conder and Kitchener, 1881, SWP I, p. 202 Middle East International No 435, 9 October 1992, Publishers Lord Mayhew, Dennis Walters MP; Gerald Butt p.11 התוכנית התיעודית "כאן נשארנו", פרק 27, העיירה רשאף (البرنامج الوثائقي هنا بقينا الحلقة 27 بلدة رشاف), סרטון באתר יוטיוב, 19 בנובמבר 2020. ראו את הטקסט בערבית מתחת לסרטון.
בוב ג'קסון

רוברט סקוט "בוב" ג'קסון (באנגלית: Robert Scott "Bob" Jackson; נולד ב-5 במרץ 1957) הוא שחיין עבר אמריקאי, אלוף עולם (ברלין 1978) במשחה ל-100 מטר גב. ג'קסון למד והתאמן באוניברסיטת אריזונה. במשחקים הפאן אמריקאיים שנערכו במקסיקו סיטי בשנת 1975 הוא זכה בשתי מדליות, כסף וארד. מדליית כסף במשחה ל-100 מטר גב בתוצאה של 58.90 שניות ומדליית ארד במשחה ל-200 מטר גב בתוצאה של 2:10.18 דקות. באולימפיאדת מונטריאול הוא סיים במקום שישי במשחה ל-100 מטר גב בתוצאה של 57.69 שניות. באליפות העולם שנערכה במערב ברלין, גרמניה המערבית 1978 זכה בשתי מדליות זהב, במשחה ל-100 מטר גב בשיא אליפות חדש של 56.36 שניות, לפני בן ארצו פיטר רוקה (56.69 שניות) ורומולו ארנטס מברזיל (58.01 שניות) ובמשחה שליחים 4x100 מטר מעורב ביחד עם ניק נביד, ג'ו בוטם ודייוויד מקאג בשיא אליפות חדש של 3:44.63 דקות, לפני גרמניה המערבית (3:48.58 דקות) ובריטניה (3:49.06 דקות). במשחקים הפאן אמריקאיים שנערכו בסן חואן, פוארטו ריקו בתחילת יולי 1979 הוא זכה בשתי מדליות זהב, במשחה ל-100 מטר גב בתוצאה של 56.66 שניות ובמשחה שליחים 4x100 מטר מעורב בשיא משחקים חדש של 3:47.20 דקות. בוב ג'קסון, באתר olympedia.org בוב ג'קסון, באתר Swimrankings